hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Քիշնևի բանտում գետնափոր խցեր կային, որտեղ պահվում էին ամենադաժան հանցագործները: Օրը երեք անգամ կես ժամով լույս էին միացնում: Մնացած ժամանակ մարդը մթության մեջ էր՝ իր մտքերի, մեղքերի, իր զոհերի հետ: Ուժեղ տղամարդ է, բայց խոստովանում է՝ այդ առաջին  տարիներին վախերի մեջ է ապրել, ինքն իր արածից, իր հետ մենակ մնալուց է վախեցել, ոչ առնետներից, որոնք միշտ իր մահճակալի վրա էին: Առնետներից մեկին նույնիսկ վարժեցրել է, անունն էլ դրել է Պիռատ, ծովահեն, այսինքն:
Խելագար 90-ականներն էին, երբ մարդ մեկ օրում կարող էր միլիոնատեր դառնալ և մեկ ժամում գետնին հավասարվեր: Ինքը, բնիկ Էջմիածնեցի, Քիշնևի հայ համայնքի հեղինակավոր անձանցից էր, «Արինբերդ» անունով ռեստորան ուներ: Միայն այդ ռեստորանում էր քյաբավ ու հայակական ձևով խորոված տալիս, երբ այդ քաղաքում նույնիսկ լավաշը չգիտեին, ինչ է:
Հրեա կնոջիս տուն էր գնել: Հետո այդ կինը իրենից մեծ գումար ուզեց, ասելով, որ մաքուր ադամանդներ կան, եթե շատ վերցնեն, էժան կտան: «35 հազար դոլար տվեցի նրան, բայց ադամանդները ոչ մի կերպ չէր բերում: 10 օր անցավ, 20»: Մի օր էլ վարորդը՝ Հրաչ անունով կնոջ տարեդարձը նշելու ժամանակ իրեն ասեց, որ հրեա կինը իրերը հավաքել է, առավոտյան 04.30 մեկնում է ինքնաթիռով:Ստեփանն ասում է, որ չհավատաց սկզբում, հետո գնաց նրա տուն, վարորդի՝ Հրաչի հետ:
«9.30 էր, դուռը ծեծինք, դուռը բացեց: Տեսնեմ, չեմոդանները դասավորած: Էս գնում եք, հա՞: Բա՝ չէ, տոմսերի հարցը դեռ չենք լուծել: Կին ա, 54 տարեկան, մի քիչ սեղմեցի՝ էն կողմ: Մտա տեսա, պայուսակները հավաքած, տոմսը դրած չեմոդանի վրա: Ուզում էր փախներ: Նայում եմ իրան, խմած եմ մի քիչ, դե, մեր արյունն էլ գիտեք, մեջս եռում ա, ասում եմ՝ քարերը տուր, ինքը գիտեր, որ հյուրեր կան, կնոջս ծնունդն ա, բա թե՝ մի քանի ժամից կբերեն: Խաբում էր, երևաց: Ասեցի՝ Հրաչ, բացի չամադանները, եթե  փողը չկա, խփի: Ասեցի ու գնացի: Հետո եկա, տեսա՝ գետինը պառկած է: Հետո փեսան բացեց դուռը իր բանալիով: Տեսավ զոքանչին, ինձ վրա հարձակվեց, Հրաչը եկավ, դանակը մտցրեց մեջը: Անմարդկային պահեր էր: ես ասեցի Հրաչին, որ խփի: Հրաչը հետս նստած ա: Հիվանդ ա: Հարազատները մահացան: Մենակ, ստեղ, բանտում: Իմ խղճի վրա ա Հրաչը»:
Դատավճռում Ենոքյանի և նրա վարորդի կատարածը ներկայացված է որպես կողոպուտով ուղեկցվող սպանություն: Ադամանդների հետ կապված գործարքի, խաբվելու մասին ոչ մի բառ չկա:
Ստեփան Ենոքյանը պատմում է, որ մինչև էսօր երազի մեջ գալիս են էն երկուսը: «Ոնց որ կանգնեն, ինձ նայեն ու խնդրեն՝ մի խփեք մեզ: Գիշերա, վեր եմ կենում տեղիցս, պապիրոս եմ կպցնում, խոսում եմ հետները, ու չկա տառապանք սրանից առավել: Եղել է, արել եմ, նստել եմ, կախեք ինձ:  Ես 55 տարեկան մարդ եմ, իմաստ չկա խաբելու: Ոնց եղել է, էդպես եմ ասում,  ես չեմ գնացել սպանել, որ փող վերցնեմ: Իմ արյունը, իմ հայկական գոռոզությունը, իմ դրությունը, խնիչքը, ամեն ինչ դեր խաղաց», — ասում է: Նրան բարդ է կանգնեցնել, երբ սկսում է խոսել արածի մասին:
2007 թվականին Ստեփանի մայրը մահացել է: Հայրը՝ 85 տարեկան, չի տեսել որդուն: Իր 25 տարին նա արդեն նստել է, բայց Մոլդովայի իշխանությունները նրան չեն ազատում: 2003 թվականին այստեղ օրենք է ընդունվել, որով ցմահ ազատազրկումը հավասարեցվել է 30 տարվա: Բայց Ստեփան Ենոքյանը դատապարտվել է մինչև 2003 թվակա նը, երբ օրենքը 25 տարի էր սահմանել: Մոլդովայի իշխանությունները ոչ Ստեփանի, ոչ էլ մյուս ցմահների նկատմամբ չեն ցանկանում կատարել օրենքը:
Ստեփանը երազում է, որ իրեն արտահանձնեն Հայաստան: Նրա հարազատները պատրաստվում են դիմել ՀՀ արդարադաըության մարմիններին:
Լուսանկարում՝ աջից ցմահ դատապարտյալ Ստեփան Ենոքյանն է
Նախորդ նյութըՀայաստանում կորոնավիրուսի դեպքերի թիվն աճել է 736-ով, բուժվածներինը՝ 205-ով, գրանցվել է մահվան ևս 6 դեպք
Հաջորդ նյութըՀայաստանում հաստատվել է կորոնավիրուսով վարակվելու 482, մահվան՝ 7 նոր դեպք
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.